钦定古今图书集成/理学汇编/文学典/第117卷 > 翟梦标
## 钦定古今图书集成/理学汇编/文学典/第117卷 > 翟梦标

按《山西通志》：“梦标，字怀玉，绣裳长子。天启间贡。厚重
美髭髯，书过目不忘，为文雄丽，尤工诗赋，四六文辞。
以三试首卷补运庠弟子员，每试第一冠河东三省
均以元魁期许。仅博一贡，雅量过人，虽有犯者，诬者
若罔闻知。浑浑朴朴，无一机械事，亦无一机械心。博
极群书，兼精脉理，凡有求者，无富贵贫贱，咸亲为诊”
视，施方施药，活人无算。终遭闯变，不屈而死。无子，邑
人惜之。